|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 10 ОТ 2023 Г. ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИИТЕ В ОБЛАСТТА НА ОКОЛНАТА СРЕДА И КЛИМАТА И ХУМАННО ОТНОШЕНИЕ КЪМ ЖИВОТНИТЕ, ВКЛЮЧЕНИ В СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА 2023 – 2027 Г.** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | Национална овцeвъдна и козевъдна асоциация –  получено по електронна поща на 09.05.2024 г. | Чл. 55. (1) Заявените животни по интервенцията са допустими, когато:  1. са породи, вписани в ИИС на БАБХ по чл. 51, ал. 3 от ЗВД съгласно приложение № 2;  2. се отглеждат от земеделския стопанин най-малко 80 дни от деня, следващ последния ден за подаване на заявленията за подпомагане;  3. е издаден зоотехнически сертификат от съответната развъдна организация, доказващ произхода им;  4. са идентифицирани в съответствие с изискванията на ЗВД.  (2) Издадените документи за произход по ал. 1, т. 3 се представят от земеделския стопанин при проверка на място от дирекция "Технически инспекторат" на ДФЗ.  **Предложение**, Чл.55 ал (2)- Издадените документи за произход по ал. 1, т. 3 се проверяват служебно в регистрите на ИАСРЖ и /или съответните регистри на БАБХ при проверка на място от дирекция "Технически инспекторат" на ДФЗ. | Приема се частично | Прецизирана е разпоредбата, като е предвидено на проверка на място само при поискване да се предостави копие от зоотехническия сертификат, с оглед гарантиране на ефективния контрол при прилагането на интервенцията. Добавена е възможност и за проверка в информационната система на Изпълнителната агенция по селекция и репродукция в животновъдството. |
|  |  | § 33. В чл. 77  (3) Схемата/планът по ал. 1, т. 2 съдържа най-малко следната информация:  1. списък на болестите, срещу които ще се провежда допълнителна ваксинация в съответствие с програмата по чл. 118 от ЗВД;  2. брой, вид, категория на животните, отглеждани в животновъден обект на земеделския стопанин, за които е предвидено да се прилагат мерките и ваксините за съответната болест;  3. схемите за прилагането и сроковете за изпълнението на ваксинацията им спрямо съответните категории допустими животни, отглеждани от земеделския стопанин.  4. описание на епидемичната обстановка и съответната информация, използвана като основание за оценката й;  5. основните и конкретни цели с избраната стратегия за ваксинация и план за профилактичната ваксинация.  6. предвидената продължителност на ваксинацията – от началото на ваксинацията до приключване на надзора, провеждан след ваксинацията;  7. животновъдните обекти и животни, в които се отглеждат допустимите категории животни, и тези, в които трябва да бъде извършена ваксинацията, ако се различават;  8. освободени от ваксинация животни и обосновката за това;  9. предвидената крайна употреба на ваксинираните животни и продуктите;  10. обобщение на характеристиките на ваксината. Правилата за поставяне на ваксината и системата за следене на поставянето на ваксината;  11. хигиенните правила и правилата за биологична сигурност, които трябва да се прилагат;  12. вид на провежданите лечения и количествата използвани антимикробни средства в животновъдния обект през предходни години;  **~~13. броя на ваксинирани животни от допустими категории, от които ще бъдат взети кръвни проби за доказване дали животните са в период на имунитет.“.~~** | Не се приема | Изискванията за вземане на кръвни проби са част от условията за отпускане на финансова помощ по дейността от интервенцията, регламентирани в Стратегическия план за развитието на земеделието и селските райони за периода 2023 – 2027 г. („СПРЗСР 2023 -2027 г.“). Броят на животните, от които следва да се изследват взетите проби е подходящо да бъде предварително дефиниран в изготвените план/схема, въз основа на действителните възможности за реализиране на изследванията, за да осигури предвидимост и за земеделския стопанин. |
|  | Обединени български животновъди –  получено в МЗХ с  вх. № 92-247 от 15.05.2024 | На 08.04.2024г. съвместно с браншовите организации бе проведено предварително обсъждане относно предстоящи промени в Наредба №10 от 2023г. за условията и реда за прилагане на интервенциите в областта на околната среда и климата и хуманното отношение към животните и във връзка със стартиралият процес по изменение на нормативната уредба с оглед на неофициалното одобрение от страна на Европейската комисия на предложените промени в компесаторните интервенции в рамките на СП за развитие на земеделието и селските райони 2023-2027г., както и официално предложен на 18.04.2024г. проект на НИД на Наредба № 10 от 2023 г. за условията и реда за прилагане на интервенциите в областта на околната среда и климата и хуманно отношение към животните, включени в Стратегическия план за развитие на земеделието и селските райони за периода 2023 – 2027г. Ви предоставяме нашите предложения и становище, обсъдени и разгледани в заседание на Управителният съвет на ОБЖ. |  |  |
|  |  | След проведената он лайн среща на 08.04.24г. бяхме възмутени от предложението за отпадане на издаването на сертификат за породна принадлежност на животните, които са под контрол на организациите ни. Първата грешка, която ще се допусне е отпадането на доказване на предадената продукция с фактури, какъвто е счетоводният законен ред в Република България и че след дълга борба и прилагане на доказване на продукция в предходните програмни периода по обвързаната подкрепа сега ще се даде отново старт на сивата икономика и отново ще виждаме пластмасови бутилки с мляко по улиците. Не може да говорим за хигиена на млякото, за чиста българска храна и да позволяваме противозаконни действия (нарушение в Закона за счетоводството, Закона за ветеринарно-медицинската дейност, Наредба 44 от 20.04.2006 г. за ветеринарномедицинските изисквания към животновъдните обекти).  По отношение на сертификатите сме категорични, че НЕ трябва да отпадат. Това е „паспортът“ на едно животно, с което се идентифицира и легитимира пред обществото и е плод на дългогодишен труд от страна на зооинжинери, административен персонал и животновъди.  Смятаме, че не трябва с лека ръка, без обстойни коментари и вземане пред вид мнението на специалисти в страната ни да се прибягва до такива безсмислени решения, които ще водят до фатални последици. Точно поради тези причини и в момента животновъдите изпитват страх, несигурност, невъзможност да прогнозират бизнеса си, намалени плащания за цял програмен период и др. като въз основа на тези факти ликвидират стадата си и този процес ще се задълбочава, ако не се предприемат спешни мерки, за които алармираме нееднократно, включително и на проведените протести. | Приема се по принцип | Разпоредбата е прецизирана. Предложение за отпадане на изискванията към зоотехническия сертификат е постъпило и от компетентната структура на ДФЗ, осъществяваща контрол за спазване на изискванията на интервенцията. Не е премахнато задължението по чл. 20 от Закона за животновъдството. Добавена е възможност за осъществяване на контрол и чрез други способи, и въз основа на източниците на данни и информация, необходими на компетентните структури и по преценка на ДФЗ, с цел осъществяване на ефективен контрол на интервенцията. |
|  |  | По отношение на това, че „пасторализмът си отивал“ ще кажем, че това беше една необходимост за всички животновъди, които отглеждат своите животни в планинските райони и без това плащане са обречени тотално на гибел. Вместо помощ се оказва, че в Наредбата залягат допълнителни рестрикции и множеството срещи, които бяха провеждани с МОСВ не са дали никакъв резултат. Един от мотивите на МОСВ при изготвянето на годишните планове за паша на животните в териториите на Националните паркове относно гъстотата на ЖЕ/ХА е именно, че МЗХ е разписало в Наредбата гъстота 0,3 до 0,4 ЖЕ/ХА, с което те само преповтарят информацията. Ето защо тази гъстота предложихме и отново предлагаме да бъде съобразена с всички останали нормативни изисквания в националната ни уредба по отношение на гъстотата като по този начин ще има възможност на територията на националните паркове да пашуват по-голям брой животни и съответно ще внесат спокойствие в животновъдите. Предлагаме отново в настоящата наредба 10 от 2023г. гъстотата на ЖЕ/ХА в националните паркове да бъде разписана и съобразена с Плановете за управление на съответните национални паркове, а именно: 1 ЖЕ/ХА. Добре са направили с предложението си в чл.58 (ал.1): „ПРЕДЛОЖЕНИЕ от МОСВ ((3) Земеделските стопани спазват режимите, определени в плановете за управление, и нормите на натоварване на планински пасищни райони, одобрени от дирекциите на националните и природните паркове.“, но то не се спазва. Освен това молим да се обясни на експертите от МОСВ, че в Наредба 10 е разписана гъстота, въз основа на която се изплаща компесаторното плащане на бенефициентите, а не е условие към Националните паркове за спазване на посочената гъстота в разписаните годишни планове за паша. | Приема се по принцип | В хода на процедурата по съгласуване на промените в интервенциите, предложени в Първо изменение на СПРЗСР 2023-2027 г. по изрично настояване на Министерство на околната среда и водите мерките от Становището по екологична оценка № 5–4/2023 г. на Министъра на околната среда и водите (Становище по ЕО), свързани с тази интервенция, са буквално възпроизведени в условията на интервенцията, след което измененията във всички интервенции в Стратегическия план са съгласувани от МОСВ.  В Становището по ЕО е предвидена мярка по отношение на гъстотата в „пасищни системи“ .Предвид изложеното в полученото становище, липсата на определение и яснота какво е визирано в понятието „пасищни системи“, доколкото такова определение не се използва при определяне на условия за подпомагане в интервенциите, финансирани чрез ЕЗФРСР и използването му в одобрената Националната рамка за приоритетно действие (НРПД) за Натура 2000 в България 2021 - 2027 г ., с разпоредбата на 58, ал. 2 от Наредба № 10 от 2023 г. не се ограничава компетентността и оперативна самостоятелност на съответните органи по управление на съответните територии, доколкото приложимата нормативна уредба и йерархия на актовете, например при издаването на разрешителни за паша, следва да бъде отчитана. Коментари и бележки в тази част не са постъпвали и от страна на компетентните административни структури в процедурата по обществени консултации.  Разпоредбата на чл. 58, ал. 2 предвижда гъстота на ЖЕ/ха за пасищни системи, както е заложена в издаденото Становище по ЕО, освен когато със съответните документи или данни компетентният орган не е предвидил различна норма на натоварване на площите от съответния компетентен орган на управление на защитена територия или зона. |
|  |  | По отношение на това, че е разрешена паша в защитените зони от мрежата на Натура 2000 с утвърдените планове за паша, предлагаме да бъде включено към Наредбата изрично Приложение със списък на защитените зони с утвърдени планове, за да има сигурност и прегледност за бенефициента при заявяването на направлението, както и това дали се предоставят допълнителни документи от бенефициента по примера на разрешителните за паша или ще бъде достатъчно правното основание за ползване на площите. , | Не се приема | Списъкът на защитените зони с утвърдени планове е публичен. |
|  |  | Уточняваме само по предложението: „ПРЕДЛОЖЕНИЕ от МОСВ: (НОВА (5) Дирекциите на националните паркове предоставят ежегодно на ДФЗ списъци с лицата, включени в заповедите за разрешаване на ползване съгласно годишния план за пашата и ползване на сено в съответствие с плана за управление на съответния парк. В списъците са упоменати вида животни, точния им брой и отредената за ползване площ в рамките на съответен пасищен район. Предложение)“ че тези Заповеди са обществено достояние, тъй като се публикуват на страницата на МОСВ и през годините на прилагане на пасторализма са били и персонализирани и общи. Така че това не е нова информация. По-скоро да публикуват нарушенията. | Приема се | Включена е разпоредба в НИД на Наредба № 10 от 2023 г., съгласно която Държавен фонд „Земеделие“ трябва да публикува на интернет страницата си обобщена информация за осъществения контрол по чл. 58, ал. 6 от цитираната наредба. |
|  |  | В чл.60 (2) е разписано, че „Земеделският стопанин не може да бъде одобрен за подпомагане, когато декларира или извежда на паша по-голям брой животни или животни от видове, различни от тези, посочени в разрешителното за паша по чл. 59, ал. 6 и документа по чл. 59, ал. 7.“ И питането ни е : Как ще бъде удостоверявано това с изведените по-голям брой животни на паша извън тези, посочени в разрешителното за паша? | Приема се частично | Разпоредбата е прецизирана. Контролът по спазване на режимите и нормите е в компетенциите на дирекциите на националните паркове, съответно на органите по управление на природните паркове и на защитените зони по Натура 2000, както и от ДФЗ. |
|  |  | Предложение: пасищните райони да бъдат публикувани официално на страницата на МОСВ всяка година преди или с изготвянето на проектите на годишните планове за паша. Това с преизпасването на пасищните райони е абсолютна проформа и сме категорични, че без мониторинг в присъствието на съответния животновъд и установяването на това обстоятелство на място е абсолютно субективно отношение. Освен това, вече имаме практика с положителни решения на Върховен административен съд, които са видими на сайта, в които се отменя годишния план за паша за 2022г. именно поради изложени подобни причини. Например: много ясно е казано, че предоставените доклади за мониторинг са съставени на избирателен принцип, което е в ощетяване и ущърб на животновъдите. Много ясно е посочено в решенията на съда, че правното основание за изготвянето на годишните планове на парковете са именно Плановете за управление, които по никакъв начин не кореспондират с условията, разписани в годишните планове за паша. | Приема се частично | Наредбата не вменява допълнителни условия или задължения на дирекциите на Националните паркове, различни от предвидените в чл. 5, ал. 3, (в т.ч. т. 14 ) от Правилника за устройството и дейността на дирекциите на националните паркове. Съгласно чл. 23 от ЗПЗП държавни и общински органи предоставят безплатно на фонда информацията, която е необходима за неговата дейност. Към настоящия момента, доклади от осъществявания контрол се публикуват на интернет страницата на съответния национален парк, например - <https://visitcentralbalkan.net/%D1%83%D0%BF%D1%80%D0%B0%D0%B2%D0%BB%D0%B5%D0%BD%D0%B8%D0%B5/%D0%BF%D0%B0%D1%80%D0%BA%D0%BE%D0%B2%D0%B0-%D0%B4%D0%B8%D1%80%D0%B5%D0%BA%D1%86%D0%B8%D1%8F/%D0%BE%D1%82%D1%87%D0%B5%D1%82%D0%B8-%D0%BD%D0%B0-%D0%B4%D0%BD%D0%BF%D1%86%D0%B1/%D0%BE%D1%82%D1%87%D0%B5%D1%82%D0%B8-%D0%BA%D0%BE%D0%BD%D1%82%D1%80%D0%BE%D0%BB%D0%BD%D0%B0-%D0%B4%D0%B5%D0%B9%D0%BD%D0%BE%D1%81%D1%82-2023-1.html>.  В допълнение обобщени резултати от осъществения контрол е предвидено да се публикуват от ДФЗ след извършване на плащанията по интервенцията. |
|  |  | Предложение: още при предложенията и коментарите за първото изменение на СП направихме предложение за включване на конете или в „Хуманно отношение към животните“ или в еко-схема „Биологично животновъдство“ към директните плащания и г-жа Аделина Стоянова обеща, че това нещо е възможно да се приложи, но към момента не виждаме предложено и разписано това по никакъв начин. Направихме предложение конете (местни породи, застрашени от изчезване и биологични) да бъдат включени в еко-схемата „Биологично животновъдство“. Смятаме, че тези животни са напълно игнорирани години наред и в скоро време, както изчезнаха магаретата, така ще изчезнат и конете. Изключени бяха от подпомагане в направлението „Традиционни практики за сезонна паша – пасторализъм“ от 2015 година и на практика към момента имат единствено плащане като местни породи, застрашени от изчезване. Да не говорим, че местните коне, които не са с определените породи не получават и разпределение на пасища от ОПФ и ДПФ. Тази несправедливост трябва да бъде отстранена и конете трябва да намерят своето достойно място в схемите и интервенциите в СП, по подобие на всички останали видове животни и видове растения. Предлагаме да бъдат включени в поне една от схемите и интервенциите – еко-схема „Биологично животновъдство“, „Хуманно отношение към животните и антимикробна резистентност“ или „Възстановяване и поддържане на деградирали пасищни територии“. | Не се приема | Интервенция за „Биологично животновъдство“ не е в предметния обхват по чл. 70 от Регламент (ЕС) 2021/2115 и съответно не е част от проекта на НИД на Наредба № 10 от 2023 г.  Към настоящия момент предложенията не са част условията за подпомагане в интервенциите в СПРЗСР 2023 -2027 г., за да бъдат включени в националната нормативна уредба. |
|  |  | Съгласно чл. 54, ал.2, от Наредбата „Земеделските стопани поемат доброволен многогодишен ангажимент по интервенцията с продължителност от 3 години“!  Длъжни сме да Ви информираме, че през изтеклите 2022 г. и 2023 г. в договорите на някои от земеделските стопани е вписан дори 5 годишен ангажимент.  Нашите наблюдения и анализа на фермерския интерес за намерение и подаване на заявления по интервенцията, показват, че поемането на многогодишен ангажимент дори и за 3 години по интервенцията за опазване на местните породи действа демобилизиращо и демотивира фермерите ни да продължат своето участие по интервенцията! Във връзка с предстоящата кампания за 2024 г., имаме масови заявления от страна на фермери, че повече няма да си подновяват ангажимента по интервенцията за подпомагане на местни породи селскостопански животни. Причината е 3 годишния ангажимент за запазване на точния брои заявени животни и прекомерните санкции при липса или несъответствие дори на 1 животно. | Не се приема | Разпоредбите са в съответствие с условията и изисквания в интервенцията в СПРЗСР 2023-2027 г. Предложението за промяна в Наредба № 10 от 2023 г. следва да бъде предхождано от съответните изменения в условията на интервенцията в СПРЗСР 2023 – 2027 г. |
|  |  | Не на последно място, трябва да се вземе под внимание и факта, че ставките за подпомагане по интервенцията за опазване на местните породи важни за селското стопанство в новия програмен период 2023 – 2027 г. не са променени и останаха на същото ниво, както през предходния програмен период 2014 – 2020 г. Ставките са ниски, което също е причина за намален интерес от страна на животновъдите към подаване на заявления по интервенцията!  Считаме, че диференциране на ставките в зависимост от вида животни не е удачно и е предпоставка за неравнопоставеност на бенефициентите по отношение на финансовата подкрепа. Нe съществува научнообоснована причина ставката за годишното финансово подпомагане за местни породи от ДПЖ да бъде 150.32 евро/ЖЕ, а за местни породи от ЕПЖ да бъде 212.21 евро/ЖЕ (с 30% по-висока). Считаме също така и отправяме твърдо предложение при определяне размера на годишното плащане по чл.32, ал.6, ставките за всички породи ЕПЖ, ДПЖ, породи свине и породи коне трябва да бъде единна, приравнена към една животинска единица (ЖЕ), като ставката за местните породи, застрашени от изчезване за всички видове животни да е с размер 300 Евро на ЖЕ. Имаме достатъчно основание да дадем това предложение.  Вярно е, че в Регламент 2021/2015 относно правилата за подпомагане в стратегическите планове на страните членки по ОСП, чл. 70, т.6 е посочено, че задълженията се поемат за период от 5 до 7 години, но в същата т.6, подточка б е посочено, че „…в своите стратегически планове по ОСП държавите членки могат да определят и по-кратък период най-малко 1 година за задължения по….опазване и устойчиво използване и развитие на генетичните ресурси…“. | Не се приема | Разпоредбите и размерите на подпомагане са в съответствие с условията и изисквания в интервенцията в СПРЗСР 2023-2027 г. Предложената промяна в наредба № 10 следва да бъде предхождана от изменение в СПРЗСР 2023 – 2027 г. В интервенцията „Опазване на местни породи (автохтонни), важни за селското стопанство“ не е налице намален интерес от страна на животновъ-дите към заявяване на интервенцията. В резултат на подпомагането на аналогични дейности, при по-ниски нива на подпома-гане чрез ПРСР 2014-2020 г. се наблюдава трайна тенденция за увеличаване на отглеждания брой животни от някои породи. По отношение на размерите на подпомагане следва да се отбележи, че в настоя-щата интервенция същите са по-високи, от прилаганите в мярка 10 „Агроекология и климат“ от ПРСР 2014-2020 г. за съответните видове животни, като от 2022 г. се прилагат идентични нива на подпомагане и в мярка 10 „Агроекология и климат“ от ПРСР 2014-2020 г.. |
|  |  | В тази връзка ОБЖ прави следните предложения за промени:  - Чл.32, ал.6, т.1,2,3 и 4 за бъдат обединени и редактирани по следният начин: За местни породи ССЖ посочени в приложение №2, единна ставка до левова равностойност на 280 евро/ЖЕ.  - Чл.54 ал.2, да придобие следния вид : Земеделските стопани поемат едногодишен ангажимент по интервенцията.  - Алинея 3 от същия член да придобие следния вид: В периода по ал. 2 земеделските стопани не намаляват броя на животните под броя на одобрените животни от съответния вид и порода, който са заявили по чл. 12, ал.1, през периода на задържане, освен при: | Не се приема | Разпоредбите са в съответствие условията и изисквания в интервенцията в СПРЗСР 2023-2027 г. Предложението за промяна в Наредба № 10 от 2023 г. следва да бъде предхождано от съответните изменения в условията на интервенцията в СПРЗСР 2023 – 2027 г. |
|  |  | - Чл.55, ал.1, т.3. да придобие следния вид: е издаден зоотехнически сертификат от съответната развъдна организация, доказващ произхода им представен от земеделския стопанин в ДФЗ при подаване на заявлението по чл.12, ал.1;  Надяваме се, че нашето становище и предложения ще намерят достойно място в Наредба 10 с цел запазване и по-добро бъдеще за животновъдството в България! | Не се приема | Предложението за предоставяне на зоотехническия сертификат със заявлението за подпомагане при наличие на разпоредбата и въведената информация по силата на чл. 3б от Закона за животновъдството в информационна система на БАБХ по скоро би натоварило процеса по подаване на заявлението на подпомагане. |
|  | Красимир Канев –  получено в МЗХ с  вх. № 94-843 от 17.05.2024 | ПРЕДЛОЖЕНИЕ ЗА ИЗМЕНЕНИЕ  на разпоредби на Наредба за изменение и допълнение на Наредба № 10 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции.  Касае се за: Параграф 42 от Преходните и заключителни разпоредби.  § 42. Заявленията за подпомагане, подадени през 2023 г. по интервенцията „Насърчаване използването на култури и сортове, устойчиви към климатичните условия“ или по интервенцията „Възстановяване и поддържане на деградирали пасищни територии“ или по интервенцията „Традиционни практики за сезонна паша (пасторализъм)“, се одобряват за участие и/или финансово подпомагане по досегашните условия. | Не се приема | С Решение C(2022) 8749 на Европейската комисия е одобрен Стратегическия план на Република България.  Същият се прилага през календарната 2023 г., като съобразно създадената с него правна рамка и съответно приложимата национална правна уредба, е проведен прием на заявления за подпомагане, в това число и по интервенциите по чл. 70 от Регламент (ЕС) 2021/2115 на Европейския парламент и на Съвета от 2 декември 2021 г. за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.), наричан по-нататък "Регламент (ЕС) 2021/2115". В допълнение, може да се отбележи, че ангажиментите по тези интервенции следва да са започнали и да се изпълняват от началото на календарната година, като в случая това е календарната 2023 година. В измененията на Стратегическия план е определен периодът, в рамките на който се прилагат измененията на финансовите параметри. |
| ПРЕДЛОЖЕНИЕ ЗА ИЗМЕНЕНИЕ:  § 42. Заявленията за подпомагане, подадени през 2023 г. по интервенцията „Насърчаване използването на култури и сортове, устойчиви към климатичните условия“ или по интервенцията „Възстановяване и поддържане на деградирали пасищни територии“ или по интервенцията „Традиционни практики за сезонна паша (пасторализъм)“, се одобряват за участие по настоящата Наредба за изменение и допълнение на Наредба № 10 от 2023г., без финансовото подпомагане, което се изчислява по досегашните условия.  ОСНОВАНИЯ:  В докладът, с който процесната наредба е внесена за одобрение от Вас, изрично се позовавате на разпоредбите на чл.119, които са във връзка с чл.109, вр. с чл.69 на Регламент ЕС 2115/2021, като заявявате:„.. Съгласно чл. 119 от Регламент (ЕС) № 2021/2115 на 15.12.2023 г. на Европейската комисия е изпратено за одобрение предложение за първо изменение на Стратегическия план. По отношение на измененията в интервенциите, съфинансирани от Европейския земеделски фонд за развитие на селските райони (ЕЗФРСР) същите влизат в сила от датата, на която е представена нотификацията до ЕК, или от датата, на която е подадено искането за изменение на Стратегическия план. При промени в интервенциите в областта на развитие на селските райони, държавите членки разполагат с гъвкавост да приложат исканите изменения, преди датата на официалното одобрение на исканите промени от ЕК. Част от интервенциите, съфинансирани от ЕЗФРСР, са интервенциите в областта на околната среда и климата.”  Същите мотиви са изложени и в доклада на зам. министър Таня Георгиева, по проекта за изменение на Наредби №9.  Предложението не е самоцелно тълкуване на правни норми.  Датата на подаване искането за промяна на СП, съответно на влизане в сила на СП е 15.12.2023г. Тя посочена и в доклада, съгласно & 9 от чл.119 от Регламент ЕС 2115/2021. Другата дата, за влизане в сила на СП, съгласно & 8 изр.1, от чл.119, е 01.01.2025г, по-рано не може да бъде!  С влизането в сила към 15.12.2023 г. на изменението на СП ще се изпълни посочената цел в докладите на зам. министър Георгиева по Наредба №9 и Наредба №10 -„предоставяне на компенсаторни плащания на земеделски стопани във връзка с изпълнението на доброволно поетите задължения..”, за периода 2023-2027г., в който следва да действат Наредба №3,Наредба №9, Наредба №10 и за които се носи договорна отговорност от МЗХ и ДФЗ.  Датата на влизане в сила на наредбите №3, №9 и №10, също следва да бъде 15.12.2023г., за да не се лишат земеделските производители от подпомагане за 2023г., поради допуснати неумишлени грешки при изработването на правната рамка! |  |  |
|  | Сдружение с нестопанска цел за отглеждане и развъждане на маришката овца – получено по електронна поща на 20.05.2024 г. | Чл. 54 ал.2. да придобие следния вид: Земеделските стопани поемат едногодишен ангажимент по интервенцията.  Мотиви:  Нашите наблюдения и анализът на фермерския интерес за намерение и подаване на заявления по интервенцията (Опазване на местни породи с.с. животни, важни за селското стопанство), показват, че поемането на многогодишен ангажимент дори и за 3 години действа демобилизиращо и демотивира фермерите да продължат своето участие по интервенцията! Във връзка с предстоящата кампания за 2024 г., имаме много заявления от страна на фермери, че повече няма да си подновяват ангажимента по интервенцията. Причината е 3 годишния ангажимент за запазване на точния брой заявени животни и прекомерните санкции при липса или несъответствие дори на 1 животно.  Вярно е, че в Регламент 2021/2015 относно правилата за подпомагане в стратегическите планове на страните членки по ОСП, чл. 70, т.6 е посочено, че задълженията се поемат за период от 5 до 7 години, но в същата т.6, подточка б е посочено, че ,,...в своите стратегически планове по ОСП държавите членки могат да определят и по-кратък период най-малко 1 година за задължения по....опазване и устойчиво използване и развитие на генетичните ресурси...". | Не се приема | Предложените промени в разпоредби на наредбата са в съответствие с условията и изискванията за прилагане на интервенцията в СПРЗСР 2023 – 2027 г., като изменения в плана следва да предхождат предложенията за промяна в Наредба № 10 от 2023 г. |
|  |  | Зачл.20:  - Чл.20 ал.1. да придобие следния вид : Земеделският стопанин може да бъде одобрен за участие в ангажимент по интервенция по чл. 3, ал. 1, т. 1 - 8, когато: | Не се приема | В съответствие с одобрените условия на интервенцията в СПРЗСР 2023-2027 г., продължителността на ангажиментите по чл. 3, ал. 1 т. 1-8 е повече от 1 година  Разпоредбите на чл. 20, ал. 4 са в съответ-ствие с условията на интервенцията в СПРЗСР 2023-2027 г. |
|  |  | - Чл.20 ал.4. - да отпадне!  Мотиви:  Някои от интервенциите включени в Стратегическия план и изброени в чл. З, ал.1 от т.1 до т.8 са с едногодишен или с предложения за едногодишен ангажимент, поради което „многогодишен", трябва да отпадне от текста.  Няма научно обяснение, нито логика в условията за одобрение за участие посочени в чл.20 ал.4, за което да бъде налагано ограничение за минимален брой за овце и говеда, с които е разрешено извършването на паша. Това ограничение е заимствано от Наредба № 3 за директните плащания и представлява ненужно ограничение за земеделски стопани, които отговарят на всички други условия. | Не се приема | В съответствие с одобрените условия на интервенцията в СПРЗСР 2023-2027 г., продължителността на ангажиментите по чл. 3, ал. 1 т. 1-8 е повече от 1 година  Разпоредбите на чл. 20, ал. 4 са в съответствие с условията на интервенцията в СПРЗСР 2023-2027 г. |
|  |  | Приложение № 2 към чл. 22. ал.1. т. З:  С Списък на застрашените от изчезване породи, да придобие следният вид: Списък на местни български породи с.с.ж. (селскостопански животни)  S От списъка да отпаднат породите:  • Странджанска овца (с пореден номер 31)  • Свищовска овца (с пореден номер 32)  • Местна дългокосместа коза (с пореден номер 37)  Мотиви:  Местните български породи селскостопански животни имат висока екологична стойност и изпълняват важна роля в областта на агроекологията и развитието на селските райони, независимо от техния рисков статус. Преодоляването на рисковия статус на една порода с.с.ж. не е свързано с отпадането на ролята им в агроекологичните системи, поради което наименованието на приложение № 2 към чл.22, ал.1, т. З, трябва да бъде променено. Считаме, че всички местни български породи следва да бъдат подпомагани по интервенцията „Опазване на местни породи с.с. животни, важни за селското стопанство" и наименованието на списъка да бъде променено на „Списък на местни български породи с.с.ж."  Посочените в списъка към приложение №2 породи овце - Странджанска овца и Свищовска овца са изчезнали и отдавна не съществуват. Разнообразието от местни дългокосмести кози е проучено и са диференцирани и признати от МЗХ следните 3 породи: Калоферска дългокосместа, Българска виторога дългокосместа и Местна  дългокосместа коза" (малешевски тип) кози. Затова считаме, че породата „Местна дългокосместа коза“ посочена под № 37 в списъка, трябва да отпадне. | Не се приема | Списъкът с породи животни е базиран на изискванията на чл. 45 от Делегиран регламент (ЕС) 2022/126 на Комисията от 7 декември 2021 година за допълнение на Регламент (ЕС) 2021/2115 на Европейския парламент и на Съвета с допълнителни изисквания по отношение на някои видове интервенции, посочени от държавите членки в стратегическите им планове по ОСП за периода 2023—2027 г. съгласно същия регламент, както и с правила във връзка със съотношението за стандарт 1 за добро земеделско и екологично състояние (OB L 20, 31.1.2022), съгласно който трябва да са спазени следните изисквания: да е посочен броя на женските животни, надлежно признато развъдно сдружение регистрира и актуализира родословната книга на чистопородните животни за разплод. Статусът на застрашена порода следва да е научно удостоверен от орган с необходимите умения и познания в областта на застрашените породи, определени в член 2, точка 24 от Регламент (ЕС) № 2016/1012 на Европейския парламент и на Съвета. Включените породи животни в интервенцията и съответният брой животни са предоставени от Изпълнителна агенция по селекция и репродукция в животновъдството и съответно приложени в СПРЗСР 2023-2027 г. |
|  | Национална био асоциация –  от Портала за обществени консултации на 20.05.2024 г. | След запознаване с предложеното от Вас изменение на Наредба № 10 от 2023 г. за условията и реда за прилагане на интервенциите в областта на околната среда и климата и хуманно отношение към животните, включени в Стратегическия план за развитието на земеделието и селските райони за периода 2023 – 2027 г.(обн., ДВ, бр. 56 от 2023 г.), ние от Национална био асоциация, изразяваме пред Вас, принципното си съгласие по нея, като допълнително Ви предлагаме да бъдат включени следните изменения, които вече са коментирани пред експерти на МЗХ в работни групи, а именно : |  |  |
| 1.Не сме съгласни с ограничението, което се създава в новия чл.49а, по отношение на допустимостта на земеделския стопанин, спрямо цялата площ на стопанството му. Не намираме логика относто размера на едно стопанство и пощите които биха се отглеждали по интервенцията :  1. Операция № 1 „Отглеждане на устойчиви сортове с разрешени за употреба в биологичното производство продукти за растителна защита“; или  2. Операция № 2 „Насърчаване отглеждане на устойчиви сортове“.  За нас приемлива е практиката, която се е прилагала до момента, подпомагането за сходни интервенции да бъде до 50 ха, без оглед размера на стопанството.  АЛТЕРНАТИВНО, ако не приемате нашето предложение, то предлагаме общата площ на стопанствата, да стане поне 50 ха, за да може стопанствата, като предложеното от Вас се измени по следния начин :  § 17. Създава се чл. 49а:  „Чл. 49а. (1) Земеделските стопани могат да заявят подпомагане по следните операции:  1. Операция № 1 „Отглеждане на устойчиви сортове с разрешени за употреба в биологичното производство продукти за растителна защита“; или  2. Операция № 2 „Насърчаване отглеждане на устойчиви сортове“.  (2) Допустими за участие в операцията по ал. 1, т.1 са земеделски стопани с общ размер на стопанството до 50 ха през първата година на кандидатстване или земеделски стопани с площта, за която е поет многогодишен ангажимент от 2023 г.  (3) Допустими за участие в операцията по ал. 1, т. 2 са земеделски стопани с площи, които не участват в ангажимент по операцията по ал. 1, т. 1.“.  § 18. В чл. 50 се правят следните изменения и допълнения:  1. В ал. 1 в основния текст след думите „заявени за подпомагане“ се добавя „в съответната операция“.  2. В ал. 2 думите „земеделска култура“ се заменят със „зеленчукови култури“.  3. Създава се ал. 5:  „(5) Максимално допустимата за подпомагане площ по операцията по чл. 49а, ал. 1, т. 1 е 50 ха или до размера на площта, с която е поет многогодишния ангажимент от 2023 г..“.  Обръщаме внимание, че за нас е изключително неприемлива практика, размера на стопанството, да се явява фактор за кандидатстване по дадена интервенция. Ако едно стопанство в сектор „Зърнопроизводство“ е с размер над 100 ха, за нас е абсолютно неприемливо същото стопанство да не може да кандидатства с площи до 50 ха, по визираните интервенции (особено ако площите са с плодове или зеленчуци).  1. Операция № 1 „Отглеждане на устойчиви сортове с разрешени за употреба в биологичното производство продукти за растителна защита“; или  2. Операция № 2 „Насърчаване отглеждане на устойчиви сортове“  Моля сериозно да преосмислите мотивите и логиката, която поставяте в основата на това ограничение, а именно размера на стопанството. | Не се приема | Предложените промени в разпоредби на наредбата са в съответствие с условията и изискванията за прилагане на интервенцията в СПРЗСР 2023 – 2027 г., като изменения в плана следва да предхождат предложенията за промяна в Наредба № 10 от 2023 г. |
|  |  | 2. По отношение на т.н. „стари“ сортовете, подробно описани в Приложение № 6 към чл. 25, ал. 7, т. 1, няколкократно сме споменавали, че е изцяло неприемливо стари сортове с трайни насаждения, които са били подпомагани от аналогична интервенция по мярка 10 „Агроекология и климат“, да отпаднат от подпомагане.  Предвид гореизложеното, предлагаме всички „стари бенефициенти“ отглеждащи трайни насаждения, подпомагани по реда на мярка 10 – „Агроекология и климат“, които са включени в Приложение № 8 към чл. 25 (Изм. - ДВ, бр. 18 от 2019 г., в сила от 01.03.2019 г.) от НАРЕДБА № 7 ОТ 24 ФЕВРУАРИ 2015 Г. ЗА ПРИЛАГАНЕ НА МЯРКА 10 "АГРОЕКОЛОГИЯ И КЛИМАТ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 - 2020 Г., да бъдат допстими за подпомагане ПОНЕ ДО РАЗМЕРА на площта по която са били одобрени и са били подпомагани по мярка 10 „Агроекология и климат“.  МОТИВИ: Тъй като това са неконкурентни сортове, спрямо съвременните изисквания на пазара, добивите са значително по малки, а в същото време са сортове, които са важни за запазването на генетичния потенциал и са важни за селското стопанство, следва да бъдат допуснати до подпомагане, поне за площите, които вече са били известни и са поддържани като такива до момента. В противен случай, рискуваме, вече нещо създадено, подпомагано, да бъде премахнато от земеделските стопани, тъй като неговото поддържане е икономически и пазарно неприемливо.  Допълнително извън гореизложеното, смятаме, че МЗХ следва да положи усилие, да насаждения, които са подпомагани и съхранени, да продължат да съществуват. | Не се приема | Списъкът за застрашените от изчезване местни сортове е изготвен в съответствие с условията, предвидени в Стратегическия план.  Застрашените от изчезване местни сортове следва да отговарят на изискванията на чл. 23 и чл. 30 от Наредба № 77 от 2006 г. за признаване за вписване на нови сортове земеделски растителни видове, сортове за консервация, сортове за съхранение и сортове, развити с цел отглеждане при специфични условия, в официалната сортова листа на република българия и общия каталог на държавите - членки на ЕС (ДВ. бр. 51 от 2006г.), (Наредба № 77 от 2006 г.), а именно да не са включени в Официалната сортова листа на Република България и Общите каталози на сортовете от земеделски растителни видове и зеленчукови видове през последните 2 години, да не притежават сертификат за правна закрила и да не е подадена заявка за правна закрила. |
|  | Българска асоциация биопродукти –  получено по електронна поща на 20.05.2024 г. | 1. Предлагаме в чл. 50 ал. 2 ДА ОТПАДНЕ ТЕКСТЪТ „и не повече от 5 ха за всеки вид земеделска култура от приложение № 5.“  **Мотиви:** В Стратегическия план има единствено ограничение по отношение на общата площ за интервенцията , а именно – 50 ха. Целите на интервенцията са поставени и защитени спрямо това ограничение. Въвеждането на допълнително ограничение от 5 ха на култура беше въведено през 2023 г. в националното законодателство в последния момент, със следните аргументи:  - евентуални злоупотреби - които всъщност са възможни за всички мерки и схеми и са предмет на проверки и разследвания от други органи, а не от законодателя  - твърде висока ставка, която е по-висока от ставаката за био производство и би могла да доведе до отлив на биопроизводители в посока отглеждане на устойчиви сортове – в този аргумент имаше смисъл през предходната година, но към момента ставката по Операция 2 „Насърчаване отглеждане на устойчиви сортове“ е силно намалена и такава опасност няма. | Приема се частично | Предложението в проекта на НИД на Наредба № 10 от 2023 г. включва промяна в чл. 50, ал. 2, така както е предложена и обсъдена по време на проведената предварителна консултация по чл. 26, ал. 2 от Закона за нормативните актове, както се сочи и в бележките по т. 2 от настоящата таблица. В рамките на това обсъждане е предложено това, което е включено в НИД на Наредба № 10 от 2023 г. |
|  |  | Идеята да се раздели интервенцията на две операции дойде след задълбочено обсъждане и желание на бранша и администрацията да се даде възможност за едновременно заявяване на интервенция „Биологично растениевъдство“ и интервенцията за отглеждане на устойчиви сортове, каквито биопроизводителите и без това преимуществено отглеждат. Намалените добиви и увеличените разходи за отглеждане в този случай се кумулират – един път заради ограниченията, които налага биологичният способ за отглеждане, втори път – заради спецификата на тези сортове, които в повечето случаи не са продуктивни както новите селекции и хибриди. Точно с тази идея в едната операция беше допуснато използването на всякакви препарати за растителна защита, а ставката беше силно намалена.  Ето защо настояваме да се допусне паралелното заявяване по Интервенция „Биологично растениевъдство и Интервенция „Насърчаване отглеждане на устойчиви сортове“, като отпадне ограничението от 5 ха за зеленчукова култура, тъй като то е дискриминационно спрямо зеленчукопроизводителите и ги поставя в неравнопоставено отношение спрямо колегите им от другите сектори /производители на плодове или етерично-маслени култури/, за които няма такова ограничение | Не се приема | Както е посочено и във вашето становище и като част от аргументите, изложени при преговорите със службите на ЕК, свързани с възможността за прилагане на дейности, базирани на отглежданите сортове, без допълнителни ограничения по отношение на използваните минерални торове и продукти за растителна защита, основен мотив бе използването на именно такива сортове при биологичното производство. Искането за паралелно заявяване, съответно да „се кумулират“, т.е. натрупване на финансово подпомагане за пропуснати ползи с еднакъв характер, не е предвидено в одобрената интервенция в СПРЗСР 2023-2027 г. В допълнение може да се отбележи, че са актуализирани и нивата на подпомагане в интервенцията „Биологично растениевъдство“. В съответствие с условията и един от основните принципи за биологично производство, площите в интервенцията не са част от интервенциите за биологично производство, като включват отглеждането на подбрани растителни сортове с акцент върху адаптирането към различни местни почвени и климатични условия, сухоустойчивост и устойчивост на болести. В СПРЗСР 2023 – 2027 г. е предвидена възможност площите в операция № 2 да могат да бъдат включени в доброволни ангажименти по еко-схеми, насърчаващи намалената употреба на минерални торове и продукти за растителна защита, като допринасят за достигането на целевите стойности в тези интервенции.  Въвеждането на изискване за до 5 ха от вид едногодишна култура е целесъобразно, като отчита основни цели и приоритети от Национална програма за развитие "България 2030", приета с Протокол № 67.25 на Министерския съвет от 02.12.2020 г., съгласно която основен фокус на аграрната политика следва да бъде ускоряването на процесите на преструктуриране в отрасъла, в т.ч. укрепването на дребните фамилни стопанства.  В допълнение, може да се отбележи, че отглеждането на едногодишни култури допуска земеделските стопани да обмислят възможността да преориентират производството си към култури с по-ниски производствени разходи при аналогични нива на подпомагане за групата култури в периода на изпълнявания многогодишен ангажименти, доколкото не са налице и по-дългосрочни разходи по създаване на насажденията. Като по този начин възможностите за подпомагане могат да са основен мотив за отглеждане на конкретна култура, а не пазарната реализация.  Анализът за заявяването през кампания 2023 сочи, че въпреки ограничението от 5 ха, значителен част от площите са заети от една култура. Площите с тази култура представляват над 80 процента от общо заявената площ със зеленчукови култури. |
|  |  | 2. Предлагаме в чл. 58 ал. 2 да остане гъстотата от предходния програмен период от 1ЖЕ/ха.  **Мотиви:** 1. Тази гъстота е необосновано ниска, защото се отнася за високопланинска паша в Националните паркове за период от 90 дни максимум , а тази гъстота заложена в новия СП е направена на база ЦЕЛОГОДИШНО ПАСИЩНО отглеждане на животните в низините, където валежите са значително по-малко и температурите през деня в летните месеци достигат до 40-45 градуса. .  2. Пасищата в националните паркове са на ВИСОКА надморска височина, където средното количество на дневните валежи е в пъти над нормата и дневната температурата не се вдига над 15-18 градуса , което допринася за постоянно количество свежа зелена трева, която се възстановява и расте много по- бързо. Ето защо гъстота от 1 ЖЕ/ха е напълно достатъчна за изхранването на една крава с теле до 6 месеца. | Не се приема | В интервенцията никога не е определяна гъстотата, съответно предвидените норми и режими за управление на подпомаганите територии. Същите се определят от съответните компетентни органи в съответствие с утвърдените планове за управление. В някои може да е предвидена дори по-малка гъстота, като в компетенциите на органите по управление е разрешаването и контрола на приложимото натоварване на съответните защитени територии и зони. Разпоредбата на чл. 58, ал. 2 е съобразена с мярка в Становището по екологична оценка, като с разпоредбите на 58, ал. 2 от Наредба № 10 от 2023 г. не се ограничава компетентността и оперативната самостоятелност на съответните органи за управление на съответните територии, доколкото приложимата нормативна уредба и йерархия на актовете, например при издаването на разрешителни за паша, следва да бъде отчитана. Коментари и бележки в тази част не са постъпвали и от страна на компетентните административни структури в процедурата по обществени консултации. |
|  |  | 3. Предлагаме за всички мерки, в които има изискване за запазване географски на същите площи, както и за общия брой декари, с които е кандидатствано през първата година на ангажимента да се запише, че изискването се смята за изпълнено, когато има 90 % припокриване на площите.  **Мотиви:** Към момента при очертаване, пресичането на границите на физически блок се счита за фатална грешка и заявлението не може да бъде приключено. В същото време сме свидетели на промяна на границите на физическите блокове всяка година, като често става дума за няколко квадратни метри разлика – в този случай бенефициентът не може да очертае два различни парцела /в двата физически блока/, тъй като еденият е под минимума от 1 дка и ангажиментът му ще бъде прекратен, а получените до момента средства ще трябва да възстанови.  Тук ще добавим и вероятността системата за мониторинг да открие 100 – 200 кв.м несъответствие и ако бенефициентът откаже тези кв.м. ще бъде прекратен ангажиментът му.  При липса на допуск на какъвто и да е процент намаление за площите от ангажиментите по интервенциите, свързани с Климат и околна среда, до края на петата година ще се прекратят огромна част от ангажиментите заради минимални отклонения и намаления. | Не се приема | Предложение за подобна промяна следва да бъде включено в условията на СПРЗСР 2023-2027 г., като текущите разпоредби на наредбата са в съответствие с условията и изискванията за прилагане на интервенциите в СПРЗСР 2023 – 2027 г. |
|  | Министерство на околната среда и водите –  постъпило в МЗХ с вх. № 91-257 от 20.05.2024 г. | Във връзка с публикуването в Портала на обществените поръчки на Министерския съвет на Проект на Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитие на земеделието и селските райони за периода 2023 - 2027 г. /Наредбата/ представяме следните бележки и коментари:  § 9 В чл. 36 се предлагат следните изменения и допълнение:  1 .В ал. 2 се създава точка 3  „т. З в Национален парк „ Рила “ и Национален парк „Пирин “ | Приема се по принцип | Разпоредбата на чл. 36 отразява приложимия териториален обхват на интервенцията в одобрения СПРЗСР 2023-2027 г., в който в хода на съгласуването на предложените изменения, по настояване на МОСВ бяха възпроизведени буквално мерки от Становището по ЕО. Разпоредбите на чл. 36, ал. 2 възпроизвеждат изискванията на мярка 2 от Мерките за отразяване в окончателния вариант на СПРЗСР 2023-2027 г., а именно въведената забрана в издаденото Становище по ЕО подпомагането по интервенцията „*да не се прилага на …….., както и в територии над 1800 м.н.в в защитени зони от мрежата „Натура 2000“.*  Полученото ново предложение от МОСВ за ограничаване на прилагането на интервенцията над 1800 м н.в. в трите Национални парка не е предвидено в този вид в цялост в нито една от мерките в Становището по ЕО на Министъра на околната среда и водите. С оглед на това е направена редакция на предложенията така, че да съответства на Становището по ЕО и да са съобразени нормативно с установените компетенции на контролните органи по управление на защитените територии. |
|  |  | 2. Създава се ал. 3  „ (3) Интервенцията по чл. 3, ал. 1, т. 6 не се прилага в територии над 1 500 метра надморска височина в национален парк „ Централен Балкан “ | Приема се по принцип | В съответствие с коментара по-горе новите предложение с действителните мерки в Становището по ЕО са отразени в новосъздадената разпоредба на чл. 36, ал. 3. |
|  |  | 3. Създава се ал. 4  „ (4) Подпомагането по интервенцията по чл. 3, ал. 1, т. 6 за НП „ Централен Балкан“, НП „Рила“, НП „Пирин“ се осъществи само в първата половина на периода за финансиране (2023 - 2025 г.) “  **Мотиви:** В Становището по екологична оценка № 5-4/2023 г. на Стратегически план за развитие на земеделието и селските райони за периода 2021-2027 г. в „I. Мерки и условия за предотвратяване, намаляване и възможно най-пълно компенсиране на неблагоприятните последствия от осъществяването на СПРЗСР върху околната среда и човешкото здраве А. Мерки за отразяване в окончателния вариант на СПРЗСР 2023-2027 г. освен текста за природните паркове ПП „Рилски Манастир“, ПП „Витоша“ и ПП „Беласица“ е записано, че мярката не се прилага над 1500 м. н. в. в НП „Централен Балкан“, всички територии над 1800 м. н. в. в НП „Рила“, НП „Пирин“.  В т.1. е записано „Подпомагането по интервенция II.A.7 - Традиционни практики за сезонна паша (пасторализъм) за НП „Централен Балкан“, НП „Рила“, НП „Пирин“ да се осъществи само в първата половина на периода за финансиране (2023 - 2025 г.)“. | Приема се по принцип | Виж по – горе. |
|  |  | Считаме, че всички текстове от Становището по ЕО, свързани с прилагане на интервенцията в изброените природните паркове, зоните от Натура 2000 и националните паркове следва да бъдат включени в Наредбата с оглед гарантирането на изпълнението на заложените в посоченото становище мерки и условия. | Приема се по принцип | Въз основа на така направеното ново предложение, като е отчетено правното действие на Становището по ЕО, първоначалните предложения, получени от МОСВ, обсъдени предварително със заинтересованите страни в рамките на консултацията по чл. 26, ал. 2 от Закона за нормативните актове, за премахване на понятието „пасище“, са прецизирани. При редакцията на разпоредбата е съобразена предвидената мярка за преустановяване на паша на конкретно пасище и възможността за преместване на друго пасище. |
|  |  | § 23. В чл. 58 се предлагат следните изменения и допълнения  1 .От текста на ал. 1, т. 3 отпадат думите „ с утвърдени планове за управление ".  **Мотиви:** Нормите за паша са посочени в ал. 2 от Наредбата и са валидни за национални, природни паркове и защитени зони. При липса на планове за управление в защитените зони се прилагат действащите относими към тях нормативни документи. Не съществуват забрани в Закона за биологичното разнообразие за пашуване в защитените зони без утвърдени планове за управление. От 340 защитени зони в България към момента са изготвени 7 плана за управление. | Приема се по принцип | Разпоредбата е прецизирана. В допълнение може да се отбележи, че условията и изискванията в интервенцията в СПРЗСР 2023-2027 г. предвиждат прилагането в територии и зони с утвърдени планове за управление, така както е и разгледано в процедурите по издаване на Становището по ЕО. В допълнение може да се отбележи, че такава мярка е предвидена и в прилаганото до 2023 г. подпомагане за аналогичните дейности от мярка 10 „Агроекология и климат“ от ПРСР 2014-2020 г., въз основа на издаденото от Министъра на околната среда и климат Становище по екологична оценка № 16 – 9/2014 г., с което се съгласува Програмата за развитие на селските райони за периода 2014 – 2020 г. Мярката е 3.1. Нормите за паша в цитираната разпоредба на чл. 58, ал. 2, както посочихме и по- горе, са в резултат на съобразяване на Становището по ЕО. Обръщаме внимание например, че в някои планове за управление на защитени територии, както и в някои планове за управление на защитени зони от мрежата Натура 2000, е предвидена различна норма на натоварване за поддържане на пасищата. |
|  |  | 2. Текстът на ал. 5, т. 1 да се измени така:  „т. 1 буфер от 1 км около местата за токуване (центровете на токовищата) на глухаря“  **Мотиви:** Следва да се отрази точният текст от т. II Мерки и условия от Становището по екологична оценка № 5-4/2023 г. на Стратегически план за развитие на земеделието и селските райони за периода 2021 -2027 г. | Приема се | Разпоредбата е прецизирана, като по настояване на вносителя са отразени мерки от Становището по екологична оценка № 5-4/2023 г. |
|  |  | 3. Въведената с проекта нова ал. 7 да отпадне.  **Мотиви:** Задължение на дирекциите на националните паркове е издаването на годишни разрешителни за паша на основание на чл. 50, ал. 5 от Закона за защитените територии. Всички посочени в разпоредбата данни се съдържат в издадените индивидуални разрешителни за паша. Изготвянето на списъци е допълнителна тежест за парковите администрации и същите са без значение за процеса по предоставяне на пасищен ресурс. | Приема се | Доколкото предложението за създаването на ал. 7 в чл. 58 произтича от Министерство на околната среда и водите, то същото се приема. |
|  |  | § 26. В чл. 62 се предлагат следните изменения и допълнения:  1. В ал. 2, след думата „ преизпасване “ се добавят думите „утъпкване, ерозия, опожаряване, продължително засушаване, преовлажняване. “  **Мотиви:** В чл. 62, ал. 2 е допусната възможност директорите на националните и природните паркове да спират и или ограничават пашуването на селскостопански животни единствено и само с цел недопускане на преизпасване на определените територии. Основанието „преизпасване на определените територии“ не е достатъчно да обхване всичките причини, поради които може да настъпи увреждане на тревните местообитания от извършването на паша в националните и природните паркове. Следва да се допуснат и други възможности за ограничаване или спиране на пашата, като „утъпкване“, „ерозия“, „опожаряване“, „продължително засушаване“, „преовлажняване“. | Не се приема | В тази разпоредба няма такава дума. В случай, че се има предвид разпоредбата на чл. 62, ал. 3 от Наредба № 10 от 2023 г., то тогава същата възпроизвежда СПРЗРСР 2023-2027 г., който е съгласуван със Становището по ЕО. Възможност за преустановяване е предвидена в съответствие с мерките от цитираното становище и в разпоредбата на чл. 61, ал. 1, т. 2 от цитираната наредба. |
|  |  | § 28. Член 64 да се измени така:  1. Да отпадне текстът „във връзка с изпълнението на базовите задължения съгласно чл. 34, ал. 1 и изисквания по управление съгласно приложение № 12 към чл. 95, ал. 2 “.  **Мотиви:** Чл. 64 от Наредбата задължава дирекциите на националните паркове да представят информация за извършените проверки по спазването на базовите изисквания съгласно чл. 34, ал. 1 и изисквания по управление съгласно приложение № 12 към чл. 95, ал. 2. Задължението за проверки по спазването на базовите изисквания не е част от задълженията на дирекциите на националните паркове произтичащи от Закона за защитените територии. Проверката на изпълнението на базовите изисквания на интервенцията независимо дали се засягат национални паркове, природни паркове или защитени зони следва да е задължение на структурите на Министерството на земеделието и храните. | Не се приема | Съгласно изискванията на приложимото законодателство и условията в СПРЗСР 2023-2027 г. могат да бъдат предоставени плащания, покриващи задължителни изисквания, установени в националното право, каквито са именно базовите изисквания по чл. 34, ал. 1, попадащи в дейността и функциите на дирекциите на националните паркове.  Изискванията по управление и визираните базови изисквания, с изключение на броя на извежданите кучета, за който и досега не са предоставяни данни от дирекциите на националните паркове, изцяло попадат в обхвата на контрола за спазване на режимите, нормите, съответно функциите на органите по управление, както и потенциално преустановяване на паша. |
|  |  | § 37. Чл. 111б да отпадне или да се преформулира  **Мотиви:** Дирекциите на националните паркове предоставят и ще продължават да предоставят информация за земеделските стопани, които са извършили паша в нарушение на издадените разрешителни за паша и не са спазвали режимите за управление на териториите. Освен това текстът „предписаните промени и не установяване на неспазване на друго изискване“ е неясен и не произтича от разпоредбите на Закона за защитените територии. Така разписана нормата вменява допълнителни задължения на дирекциите на парковете, въпреки че се предоставя информация за нарушителите. | Не се приема | Разпоредбата е ясна и насочена към задълженията на ДФЗ да отчита всяко установено неспазване на условията за отпускане на финансова помощ, в т.ч. информацията, предоставяна от дирекциите на националните паркове, но също така и констатации от извършения контрол на ДФЗ. От друга страна, с разпоредбата се уточнява правото на подпомагане на земеделския стопанин, в случаите по чл. 62, ал. 3. |
|  |  | В § 42 от Преходните и заключителните разпоредби се предлагат следните изменения  1. Да отпадне текста „или по интервенцията „Традиционни практики за сезонна паша (пасторализъм)“  **Мотиви:** Съдържанието на текста в § 42 отнасящи се за заявленията за подпомагане, подадени през 2023 г. по интервенцията „Традиционни практики за сезонна паша (пасторализъм)“, се одобряват за участие и/или финансово подпомагане по досегашните условия е неясен. Текстът не съдържа пояснения кои са досегашните условия и означава ли, че земеделските стопани подали заявления за подпомагане през 2023 г. не следва да се спазват условията и мерките от Становището на екологичната оценка № 5-4/2023 г. | Не се приема | С Решение C(2022) 8749 на Европейската комисия е одобрен Стратегическият план на Република България.  Същият се е прилага през календарната 2023 г., като съобразно създадената с него правна рамка и съответно приложимата национална правна уредба, е проведен прием на заявления за подпомагане, в това число и по интервенциите по чл. 70 от Регламент (ЕС) 2021/2115. В допълнение, може да се отбележи, че ангажиментите по тези интервенции, в това число по интервенцията „Традиционни практики за сезонна паша (пасторализъм)“ следва да са започнали и да се изпълняват от началото на календарната година. В общия случай проверките за спазване на изискванията вече са приключили. Съдържанието на § 42 от проекта на Наредба за изменение и допълнение на Наредба № 10 от 2023 г. е изготвено в съответствие с правно-нормативните изисквания. |